15/06/2022 | Administración LocalMunicipal
Padrón
Modificación número 4 das ordenanzas municipais reguladoras das taxas pola prestación dos servizos de subministro de auga e conservación de contadores, depuración de augas residuais e rede de sumidoiros.

ANUNCIO: APROBACIÓN DEFINITIVA DA 4 MODIFICACIÓN DAS ORDENANZAS MUNICIPAIS REGULADORAS DAS TAXAS POLA PRESTACIÓN DOS SERVIZOS DE REDE DE SUMIDOIRO, SUBMINISTRO DE AUGA E CONSERVACIÓN DE CONTADORES, E DEPURACIÓN DE AUGAS RESIDUAIS. Faise público, de acordo ao establecido nos artigos 70.2. da Lei 7/1985, do 2 de abril, reguladora das bases de réximen local, e 196.1. do Real decreto 2568/1986, do 28 de novembro, polo que se aproba o Regulamento de organización, funcionamento e réximen xurídico das entidades locais, que a 4 Modificación das Ordenanzas Fiscais reguladoras da taxa pola rede de sumidoiro, da taxa polo subministro de auga e conservación de contadores e a taxa polo servizo de depuración de augas residuais, aprobada inicialmente polo Pleno da Corporación Municipal na sesión realizada o 31 de marzo de 2022, quedou aprobada definitivamente ao non terse presentado ningunha reclamación ou suxestión durante o período de exposición ao público do expediente. O texto íntegro da modificación, que establece unhas novas tarifas nas Ordenanzas, publícase como Anexo e lémbrase que non entrará en vigor ata que transcorra o prazo ao que se refire o artigo 70.2. da Lei 7/1985. Contra este acordo, que pon fin á via administrativa, poderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante o Tribunal Superior de Xustiza de Galicia, sen perxuízo de que se poida interpoñer calquera outro que se estime pertinente. ANEXO. TEXTOS DAS MODIFICACIÓNS NÚMERO CATRO. Modifícase o artigo 6 da ORDENANZA FISCAL REGULADORA DA TAXA POR SUBMINISTRO DE AUGA E CONSERVACIÓN DE CONTADORES, publicada no Boletín Oficial da Provincia da Coruña número 19 do 23 de xaneiro do 2008, que queda como segue: ARTIGO 6: COTA TRIBUTARIA 1) Cota por subministro de auga: a cota tributaria en concepto da taxa por subministro de auga potable resulta de aplicar á base impoñible o prezo por metro cúbico de consumo de auga, segundo segue: A.- USOS DOMÉSTICOS 1) Por mantemento do servizo 1.1) Mínimo de 10 metros cúbicos/ab. mes……….0,388994€/ metro cúbico 1.2) Por metro cúbico que exceda do mínimo.0,460047 €/ metro cúbico B.- USOS INDUSTRIAIS E OBRAS 1) Por mantemento do servizo 1.1) Mínimo de 10 metros cúbicos/mes…………….0,460047€/metro cúbico 1.2) Por metro cúbico que exceda do mínimo.0,511067 €/metro cúbico As acometidas realizadas sen autorización municipal sancionaranse cunha cota de 145,15 euros, sen prexuízo das medidas que se poidan tomar.2) A cota que se esixirá en todo caso pola prestación do servizo será a mínima establecida segundo o tipo de consumo.3) A cota mensual por verificación e conservación de contadores é a seguinte: 0,244 €/ ab. mes O cobro desta tarifa farase conxuntamente coa da auga.4) Pola conservación das acometidas: 0,185€/ab. mes 5) O solicitar a prestación do servizo e para atender o pago de calquera descuberto ou dano nas instalacións do servizo imputable ó abonado, éste estará obrigado a depositar unha cantidade de 36,88 €. Este depósito devolverase no momento de causar baixa e previo pago de todos os recibos pendentes.6) Pola xestión de cobro ós abonados morosos dos gastos ocasionados pola comunicación dos recibos pendentes de pago: 3,95 €/unidade 7) Polo desprecintado de contadores para restablecer o subministro despois do corte do mesmo: 18,74 €/unidade 8) Pola conexión á rede de contadores instalados por persoal alleo ó servizo e precintado dos racores:18,74 €/unidade 9) Pola comprobación do contador do abonado, a petición do mesmo, e so en caso de funcionamento correcto de contador:18,74 €/unidade.10) En canto ás tarifas para a realización de acometidas de abastecemento serán as seguintes, feito o cálculo en base á acometida normal de 5 metros de lonxitude máxima ( 1 a 5 metros). As tarifas son diferentes dependendo do diámetro da acometida e do tipo de reposición a realizar na gabia: Ditas tarifas incrementaranse nas acometidas para lonxitudes superiores a 5 metros nas seguintes cantidades: 11) En canto ás tarifas por instalación do contador: (diámetro de 13 milímetros) en batería ou similar, a tarifa polo contador instalado será de 78,73 €/unidade. (diámetro de 20 milímetros) en batería ou similar, a tarifa polo contador instalado será de 100,23 €/unidade.12) As tarifas dos contadores sin colocación serán as seguintes, atendendo o diámetro dos mesmos: Diámetro de 13 milímetros:68,43 €/unidade Diámetro de 15 milímetros: 68,43 €/unidade Diámetro de 20 milímetros: 94,23 €/unidade Diámetro de 25 milímetros: 153,48 €/unidade Diámetro de 30 milímetros: 214,54 €/unidade Diámetro de 40 milímetros: 332,68 €/unidade Diámetro de 50 milímetros: 726,63 €/unidade Diámetro de 65 milímetros: 900,81 €/unidade A cota tributaria deberá aplicárselle os coeficientes anuais de actualización, mantendo con elo o principio de equivalencia. Modifícase o artigo 6 da ORDENANZA FISCAL REGULADORA DA TAXA POR DEPURACIÓN DE AUGAS RESIDUAIS, publicada no Boletín Oficial da Provincia da Coruña número 19 do 23 de xaneiro do 2008, que queda como segue: ARTIGO 6: COTA TRIBUTARIA O Importe da taxa en concepto de saneamento e depuración determinarase da seguinte maneira: 1) Cota por saneamento: a cota tributaria en concepto da taxa polo saneamento resulta do seguinte: a) Polo mantemento do servizo: 20% sobre a facturación total de auga (impostos incluídos) 2) Cota por depuración: a cota tributaria en concepto de taxa por depuración resulta de aplicar á base impoñible, o prezo por metro cúbico de consumo de auga do inmoble, segundo sigue: a) Polo mantemento do servizo…0,154005 €/metro cúbico 3) Cota por realización de acometidas de saneamento: polas unidades de acometida de auga residual, formada por arqueta de salida, tubería de P. V. C., de diámetro 200/5atm, incluída excavación, recheo, demolición e reposición do firme, no seu caso, así como conexión ó colector existente, para unha lonxitude media de 3 metros, as tarifas serán as seguintes: GABIA EN TERRA………………………. 352,51 €/unidade GABIA EN ASFALTO……………………. 392,50 €/unidade GABIA EN BEIRARRÚA ……………….… 449,85 €/unidade A cota tributaria deberá aplicárselle os coeficientes anuais de actualización, mantendo con elo o principio de equivalencia. Modifícase o artigo 3 da ORDENANZA FISCAL REGULADORA DA TAXA DA REDE DE SUMIDOIROS, publicada no Boletín Oficial da Provincia da Coruña número 19 do 23 de xaneiro do 2008, que queda como segue: ARTIGO 3: COTA TRIBUTARIA A taxa virá rexida polo tipo de gravame contido nas seguintes TARIFAS: a) A cota tributaria correspondente á concesión da licencia ou autorización de acometida á rede de sumidoiro esixirase por unha soa vez e consistirá na cantidade fixa de 25,92 €. b) A cota tributaria a esixir pola prestación posterior dos sevizos da rede de sumidoiro determinarase en función da cantidade de auga, medida en metros cúbicos, utilizada no inmoble. A tal efecto aplicarase o tipo de gravame do 20% sobre a facturación total da auga, impostos incluídos. c) En ningún caso poderá tomarse un consumo de auga que sexa inferior ó mínimo facturable polo seu subministro. A cota resultante da consideración deste consumo terá o carácter de mínimo esixible. d) Si existira un inmoble que non estivese de alta no servizo de auga a domicilio e nembargantes utilizara os servizos da rede de sumidoiro, pagará sempre o mínimo esixible segundo o apartado anterior, ó igual que os situados a unha distancia inferior a 50 metros da rede, con obriga de contribuír aínda que non teña realizada a acometida. A cota tributaria deberá aplicárselle os coeficientes anuais de actualización, mantendo con elo o principio de equivalencia. Padrón, 25 de maio de 2022 O Alcalde Asdo. Antonio Fernández Angueira